Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
26 พ.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 20.01 จุด (1.51%) ปิดภาคเช้าที่ 1,340.99 จุด ด้วยมูลค่าการซื้อขาย 43,670.51 ล้านบาท
Most Positive Impact: AOT (+2.32 จุด), PTT (+1.99 จุด), CPN (+1.25 จุด)
Most Negative Impact: DIF (-0.2 จุด), SPI (-0.11 จุด), STA (-0.1 จุด)
ภาพรวมตลาดปรับตัวเพิ่มขึ้น 20.01 จุด จากประเด็นวัคซีนรักษา COVID-19 ของบริษัท”โนวาแวกซ์” ซึ่งเป็นบริษัทพัฒนาวัคซีนรายใหญ่ในสหรัฐ ที่ได้มีการเริมทดลองใช้วัคซีนต้าน COVID-19 เฟสแรก และ สถานการณ์ระหว่างจีนและฮ่องกงที่ดูจะผ่อนคลายมากขึ้นจากการที่จีนระบุว่าจะไม่แทรกแทรงกระบวนการยุติธรรมฮ่องกงสอดคล้องกับมุมมองช่วงเช้าของเรา
แนวโน้มตลาดบ่าย
มุมมองต่อตลาดบ่ายนี้คาด SET index จะแกว่งบริเวณ1,330-1,350 จุด จากประเด็นความไม่แน่นอนสงครามการค้าที่ยังคงเป็นประเด็นในตลาดและเราแนะนำให้นักลงทุนติดตามผลการประชุม ครม. วันนี้
กลยุทธ์การลงทุนต่อจากนี้ เรายังแนะนำกลุ่ม ICT(ADVANC) ซึ่งถือเป็นกลุ่มที่ได้รับผลกระทบจำกัดจาก COVID-19 และแนะนำหลีกเลี่ยงหุ้นกลุ่มธนาคารขนาดใหญ่, กลุ่ม Nonbank (leasing) ที่อาจได้รับผลกระทบจาก Policy Risk และกลุ่มที่อิงกับสหรัฐ/ยุโรป สำหรับนักลงทุนที่รับความเสี่ยงได้ต่ำแนะรอดูจำนวนผู้ติดเชื้อว่าจะมีคลืนลูกที่ 2 หรือไม่
ประเด็นเศรษฐกิจสำคัญ วันอังคาร ติดตาม ดัชนี CB Consumer Confidence ของสหรัฐฯเดือน พ.ค. คาด +1.2% MoM เป็น 88 จุดและยอดขายบ้านใหม่เดือน เม.ย. ของสหรัฐฯ คาด -22% MoM เป็น 490K วันพฤหัสฯ ติดตาม ยอดขายสินค้าคงทนของสหรัฐฯ เดือน เม.ย. คาด -18.5% MoM ตัวเลข Initial Jobless claim รายสัปดาห์ของสหรัฐฯ ตัวเลขบ้านรอปิดการขายเดือน เม.ย. คาด -15% MoM และตัวเลขสต๊อกน้ำมันดิบของสหรัฐฯ รายสัปดาห์ วันศุกร์ ติดตาม ตัวเลขดุลบัญชีเดินสะพัดของไทย ตัวเลข Retail sales เดือน เม.ย. ของเยอรมัน คาด -12% MoM ตัวเลขการใช้จ่ายผู้บริโภคของฝรั่งเศส เดือน เม.ย. คาด -14.7% MoM ตัวเลข Core PCE Price Index เดือน เม.ย. ของสหรัฐฯ คาด +1.1% YoY และดัชนีการใช้จ่ายภาคเอกชนสหรัฐฯ เดือน เม.ย. คาด -12.5% MoM
หุ้นแนะนำ PTTGC STEC TKN